《赠中山杨》
金朝·李遹

士道彫丧愁天公，阴霾惨惨尘濛濛。三冬不雪春未雨，野桃无濛城西红。

春光为谁作骀荡，造物若我哀龙钟。数行墨浪合眼死，一包閒气终身穷。

中山公子文章雄，雅随童稚为雕虫。祢衡不遇孔文举，坡老懒事陈元龙。

唯之与阿将无同，乾坤万里双飞蓬，飘飘南北东西风。

作者简介：（约公元一二o八年前后在世）字平甫，栾城人。生卒年均不详，约金章宗泰和末前后在世，年六十七岁。高才博学，工画山水龙虎。为人滑稽多智。明昌二年（公元一一九一年）进士。泰和中，为大兴幕官，以忤上官，几罹不测，因是仕官不进。南渡后，授东平府治中。寻致仕，闲居阳翟十余年。自号寄庵先生。遹平生所作诗文甚多，李纯甫、杨果等尝与之酬和。